Diari Oficial de la Generalitat Valenciana


Sumari del DOGV 2893, del 19-12-1996 (1996/840366)

ACORD de 10 de desembre de 1996, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament de Villena.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2893

Data del DOGV
:   19-12-1996

Secció del DOGV
:   ALTRES DISPOSICIONS

Número del document
:   1996/840366


Data del document
:   10-12-1996

Organisme emissor
:   Conselleria de Presidència

Tipus de document
:   Acord

ACORD de 10 de desembre de 1996, del Govern Valencià, pel qual es declara la urgent ocupació dels béns i drets sotmesos a expedient d'expropiació forçosa de l'Ajuntament de Villena.  
El Govern Valencià, en la reunió del dia 10 de desembre de 1996, adoptà l'acord següent:  
L'Ajuntament de Villena, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets sotmesos a l'expedient d'expropiació forçosa per a l'execució del projecte d'embassament regulador de reg Los Cabezos, aprovat per la Conselleria d'Agricultura i Medi Ambient.  
Aquesta declaració d'urgent ocupació es justifica per les següents raons:  
L'ocupació dels terrenys a expropiar és molt urgent ja que, fins que no es produesca, no serà possible iniciar les obres de construcció de l'embassament regulador de reg Los Cabezos, les obres del qual estan incloses en el Pla d'Obres d'Actuacions (II) de la Zona Desafavorida per Limitacions Específiques del Vinalopó.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i no es van presentar al·legacions. Consta l'aprovació del projecte tècnic d'obres i l'acta de replanteig.  
Per tot això, i atenent les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,  
Acorda  
Declarar la urgent ocupació dels béns i drets sotmesos a expedient d'expropiació forçosa instruït per l'Ajuntament de Villena per a l'execució del projecte d'embassament regulador de reg Los Cabezos, aprovat per la Conselleria d'Agricultura i Medi Ambient.  
Relació de béns afectats  
Finca número 1  
Sr. Santiago i Sra. Inmaculada Balaguer Martí, avinguda Constitució, 43-5è, d'Onil. Superfície afectada, segons escriptura, 10.224 metres quadrats i, segons l'amidament, 13.683 metres quadrats. Incultivat.  
Finca número 2  
Sr. Santiago i Sra. Inmaculada Balaguer Martí, avinguda Constitució, 43-5è, d'Onil. Superfície afectada, segons l'escriptura, 7.765 metres quadrats i, segons l'amidament, 8.994 metres quadrats. Incultivat.  
Finca número 3  
Sr. Santiago i Sra. Inmaculada Balaguer Martí, avinguda Constitució, 43-5è, d'Onil. Superfície afectada, segons escriptura, 17.253 i 19.915 metres quadrats i, segons amidament, 37.253 metres quadrats. Incultivat.  
Finca número 4  
Ajuntament de Villena, plaça de Santiago, número 1, de Villena. Superfície afectada, segons escriptura, 6.816 i 10.224 metres quadrats i, segons amidament, 19.513 metres quadrats. Incultivat.  
Finca número 5  
Sr. Santiago i Sra. Inmaculada Balaguer Martí, avinguda Constitució, 43-5è, d'Onil. Superfície afectada, segons amidament, 9.573 metres quadrats. Incultivat.  
Finca número 6  
Hereu del Sr. Juan Pérez López (Las Delicias), carrer de Menéndez y Pelayo, número 1, de Villena. Superfície afectada, segons l'amidament, 12.054 metres quadrats. Incultivat.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit, davant l'Ajuntament de Villena, les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord, que posa fi a la via administrativa, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), tot això sense perjudici que les persones interessades puguen interposar qualsevol altre recurs que consideren oportú.  
València, 10 de desembre de 1996  
El conseller secretari del Govern Valencià,  
JOSÉ JOAQUÍN RIPOLL SERRANO